#
Verzija 4.3.1

Semantička platforma za objavljivanje

# Najvažnije stvari prvo

Dobro došli. WordPress je veoma poseban projekat za mene. Svaki programer i saradnik dodao je nešto posebno u njega i zajedno smo napravili nešto prelijepo. Veoma sam ponosan što sam dio ovoga. Hiljade sati su već potrošene u WordPress i stalno nastojimo da ga učinimo još boljim. Hvala vam što ste WordPress učinili dijelom svog svijeta.

— Matt Mullenweg

# Instalacija: Poznata petominutna instalacija

1. Raspakujte paket u prazan folder i dodajte taj sadržaj na vaš server.
2. Otvorite wp-admin/install.php u vašem browseru. Proći ćete kroz potrebne korake za upisavanje informacija o bazi podataka u vašu `wp-config.php` datoteku.
   1. Ako ova skripta iz nekog razloga ne bude funkcionisala, ne brinite se. Ova skripta ne radi na svim web hostinzima. Otvorite `wp-config-sample.php` u nekom uređivaču teksta kao što je npr. WordPad i unesite detalje o vašoj bazi podataka.
   2. Sačuvajte datoteku pod nazivom `wp-config.php` i dodajte je na vaš server.
   3. Otvorite wp-admin/install.php u vašem browseru.
3. Nakon što je konfiguracijska datoteka uspješno kreirana, instalacija će kreirati tabele koje su neophodne za rad vašeg bloga. Ako se desi neka greška, molimo vas da provjerite podatke u vašoj `wp-config.php` datoteci i pokušate ponovo. Ako se greška ponovi, molimo vas da posjetite forume za podršku i tu napišete što je moguće više informacija o vašem problemu.
4. Ako niste unijeli šifru, zabilježite šifru koja je generisana za vas. Ako niste upisali korisničko ime, ono će biti `admin`.
5. Instalacija bi vas onda trebala poslati na stranicu za prijavu. Prijavite se pomoću vašeg korisničkog imena i šifre koju ste odabrali prilikom instalacije. Ako je vaša šira automatski generisana, onda kliknite na “Profil” kako biste je promijenili.

# Nadogradnja

## Korištenje automatske nadogradnje

Ako vršite nadogradnju sa verzije 2.7 ili neke novije, možete koristiti automatsku nadogradnju:

1. Otvorite wp-admin/update-core.php u vašem browseru i pratite uputstva.
2. Možda ste očekivali dužu proceduru? Moramo vas razočarati, to je sve!

## Ručna nadogradnja

1. Prije nego nadogradite bilo šta, obavezno napravite backup svih datoteka koje ćete možda mijenjati (kao npr. `index.php`).
2. Obrišite vaše stare WordPress datoteke, sačuvajte samo one koje ste mijenjali ako je to neophodno.
3. Dodajte nove datoteke.
4. Otvorite /wp-admin/upgrade.php u vašem browseru.

# Migracija sa drugih sistema

WordPress podržava uvoz iz mnogih drugih sistema. Prvo je potrebno da uspješno instalirate vaš WordPress kao što je to opisano iznad, nakon čega ćete moći da pokrenete naše alate za uvoz.

# Sistemski zahtjevi

- PHP vezija 5.2.4 ili novija.
- MySQL verzija 5.0 ili novija.

## Sistemske preporuke

- Apacheov modul mod_rewrite.
- Link ka wordpress.org na vašoj stranici.

# Resursi na internetu

Ako imate bilo kakvih pitanja na koja ne možete naći odgovore u ovom dokumentu, molimo vas da pogledate brojne WordPressove resurse na internetu:

WordPressov Codex
  Codex je WordPressova enciklopedija o svemu. To je najbolji izvor informacija vezan za WordPress.
WordPressov blog
  Ovdje ćete pronaći najnovije vijesti vezane za WordPress. Ove vijesti prikazuju se i u vašoj administratorskoj kontrolnoj ploči.
WordPress Planet
  WordPress Planet sakuplja vijesti i članke sa svih WordPressovih blogova širom weba.
WordPressovi forumi za podršku
  Ako ste tražili svugdje i još ne možete pronaći odgovor, forumi za podršku su veoma aktivni i naša velika zajednica je uvijek spremna da vam pomogne. Da biste im pomogli u rješavanju vašeg problema napišite što više detalja o njemu.
WordPress IRC Channel
  Postoji i online kanal za razgovor koji se koristi za raspravu između ljudi koji koriste WordPress i tu se često nalaze teme za podršku. Wiki stranica (link iznad) bi vas trebala uputiti u pravom smjeru. (irc.freenode.net #wordpress)

# Završne napomene

- Ako imate neke prijedloge, ideje, komentare ili ako (khmm!) pronađete grešku, pridružite nam se na forumima za podršku.
- WordPress ima moćan plugin API pomoću kojeg možete lahko i jednostavno proširiti WordPressove mogućnosti. Ako ste programer i zainteresovani ste za korištenje ovih mogućnosti, molimo vas da pogledate dokumentaciju o pluginima na Codexu. Ne preporučujemo izmjene koda u jezgri WordPressa.

# Širite ljubav

WordPress nema višemilionski vrijedan marketing ili poznate sponzore, ali imamo nešto mnogo bolje za vas. Ako uživate u korištenju WordPressa molimo vas da obavijestite nekog vašeg prijatelja, date savjet nekome ko se ne snalazi tako dobro kao vi ili na neki drugi način pomognete u širenju dobrog glasa o nama.

WordPress je oficijelni nastavak b2/cafélog softvera, čiji je autor Michel V. Rad na ovom softveru nastavili su WordPressovi programeri. Ako želite podržati rad WordPressa, molimo vas da razmislite o novčanoj donaciji.

# Licenca

WordPress je slobodan softver i izdaje se pod uslovima GPL licence verzije 2 ili (po vašem izboru) bilo koje novije verzije. Pogledajte license.txt.